PYLON ส่งซิก Q2 กำไรโตแกร่งแตะ 37 ลบ. ครึ่งหลังเด่นต่อรับรู้ “แบ็กล็อก” งานใหญ่ Cloud 11
PYLON ส่งซิกไตรมาส 2/65 กำไรโตแกร่ง 71% เด่นแตะ 37 ล้าน ครึ่งหลังเด่นต่อรับรู้ "แบ็กล็อก" งานใหญ่ Cloud 11 ขณะที่งานรถไฟความเร็วสูงเชื่อม 3 สนามบิน คาดเริ่มงานได้ในไตรมาส 4/65 แนะซื้อเป้า 5.40 บาท
PYLON ส่งซิกไตรมาส 2/65 กำไรโตแกร่ง 71% เด่นแตะ 37 ล้าน ครึ่งหลังเด่นต่อรับรู้ "แบ็กล็อก" งานใหญ่ Cloud 11 แนะซื้อเป้า 5.40 บาท
2 ส.ค. 2565

บล.เคทีบีเอสที ระบุในบทวิเคราะห์วันนี้ (2 ส.ค.65) ว่า บริษัท ไพลอน จำกัด (มหาชน) หรือ PYLON คงคำแนะนำ “ซื้อ” และราคาเป้าหมาย 5.40 บาท ประเมินกำไรสุทธิไตรมาส 2/2565 อยู่ที่ 37 ล้านบาท ปรับตัวดีขึ้นอย่างมากจากไตรมาส 2/2564 ที่ 1 ล้านบาท และเพิ่มขึ้น 71% เทียบไตรมาสก่อนหน้า ผลการดำเนินงานที่ขยายตัวสูงหนุนโดย 1.) งานโดยรวมที่ยัง progress ต่อเนื่อง โดยเฉพาะงาน Cloud 11 มูลค่า 500 ล้านบาท ซึ่งเริ่มงานในไตรมาส 1/2565 และ progress ได้เร็วกว่าแผนเล็กน้อย
ทั้งนี้ ประเมินอัตราการใช้เครื่องจักรไตรมาส 2/2565 อยู่ที่ 17-18 เครื่อง (จากทั้งหมด 30 เครื่อง) ดีขึ้นจากไตรมาส 1/2565 ที่ 14 เครื่อง และ 2.) สถานการณ์ COVID19โดยรวมที่ดีขึ้น ซึ่งในช่วงไตรมาส 2-ไตรมาส 3 ปี 2565 เป็นไตรมาสที่บริษัทได้รับผลกระทบอย่างมากจากปัจจัยดังกล่าว
คงประมาณการกำไรสุทธิปี 2565 ที่ 147 ล้านบาท กลับมาฟื้นตัวในรอบ 3 ปี สำหรับครึ่งหลังปี 2565 ประเมินจะปรับตัวดีขึ้นต่อเนื่องตามการรับรู้ backlog โดยงานใหญ่ Cloud 11 มีกำหนดส่งมอบในไตรมาส 3/2565 ขณะที่งานรถไฟความเร็วสูงเชื่อม 3 สนามบิน คาดเริ่มงานได้ในไตรมาส 4/2565
ราคาหุ้นปรับตัวขึ้น และ outperform SET +7% ใน 3 เดือน แต่กลับมา in line กับ SET ใน 1 เดือน คงคำแนะนำ “ซื้อ” จากแนวโน้มผลการดำเนินงานครึ่งหลังที่ดีต่อเนื่อง รวมถึงยังมีปัจจัยบวก จาก 1.) ความคืบหน้าโครงการรถไฟความเร็วสูงเชื่อม 3 สนามบินใน และ 2.) โอกาสสูงในการได้ subcontract โครงการรถไฟฟ้าสายสีม่วงใต้ ซึ่งจะเห็นความชัดเจนภายในครึ่งปีหลัง หรือต้นปี 2566